Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/009 NL/Gelderland Construction 41, din Țările de Jos) /* COM/2012/0395 final - 2012/ () */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR, peste nivelul rubricilor corespunzătoare din cadrul financiar. Regulile aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 15 decembrie 2011, Țările de Jos au prezentat cererea EGF/2011/009 NL/Gelderland Construction 41 pentru o contribuție financiară din partea FEG în urma disponibilizărilor din 54 de întreprinderi care desfășoară activități încadrate în diviziunea 41 din NACE Rev. 2 („Construcții de clădiri”)[3] în regiunea NUTS II Gelderland (NL22) din Țările de Jos. După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru o contribuție financiară în temeiul acestui regulament. SINTEZA CERERII ȘI ANALIZĂ Date principale: || Numărul de referință FEG || EGF/2011/009 Statul membru || Țările de Jos Articolul 2 || (b) Întreprinderi vizate || 54 Regiunea NUTS II || Gelderland (NL22) Diviziunea NACE Rev. 2 || 41 („Construcții de clădiri”) Perioada de referințã || 1.2.2011 – 1.11.2011 Data de începere a serviciilor personalizate || 1.1.2012 Data depunerii cererii || 15.12.2011 Disponibilizări în timpul perioadei de referință || 516 Lucrători disponibilizați care ar trebui să beneficieze de măsurile în cauză || 435 Cheltuieli pentru servicii personalizate (EUR) || 4 281 000 Cheltuieli pentru punerea în aplicare a FEG[4] (EUR) || 178 375 Cheltuieli pentru punerea în aplicare a FEG (%) || 4,0 Buget total (EUR) || 4 459 375 Contribuția din FEG (65 %) (EUR) || 2 898 594 1. Cererea a fost prezentată Comisiei la data de 15 decembrie 2011 și a fost completată cu informații suplimentare până la data de 11 iunie 2012. 2. Cererea îndeplinește condițiile de mobilizare a plăților din FEG stabilite la articolul 2 litera (b) din Regulamentul (CE) nr. 1927/2006 și a fost prezentată în termenul de 10 săptămâni prevăzut la articolul 5 din regulamentul respectiv. Legătura dintre disponibilizări și modificările structurale majore ale modelelor comerciale internaționale din cauza globalizării sau a crizei financiare și economice mondiale 3. În scopul stabilirii legăturii dintre disponibilizări și criza financiară și economică globală, Țările de Jos susțin că sectorul construcțiilor în Țările de Jos, precum și în întreaga Uniune Europeană, a fost grav afectat de criză. Împrumuturile către sectorul construcțiilor sau către persoane fizice s-au redus în mod drastic, prețurile materialelor de construcție au crescut, în timp ce cererea de locuințe noi a scăzut ca urmare a încrederii reduse a consumatorilor și a lipsei de numerar. 4. Comisia a recunoscut, în planul său de redresare economică, faptul că sectorul construcțiilor în UE cunoaște o scădere vertiginoasă a cererii ca rezultat al crizei. Datele disponibile confirmă declinul semnificativ al sectorului construcțiilor, sector aflat în scădere în UE-27 timp de opt trimestre consecutive (din T1/2009 până în T4/2010), în comparație cu aceeași perioadă a anului anterior, mai ales din cauza scăderii investițiilor private în sectorul rezidențial. 5. O scădere puternică a producției, de 12,9 % între 2008 și 2010, a fost identificată în sectorul olandez al construcțiilor. Deși primul trimestru din 2011 a arătat o redresare de 9,3 %, tendința a fost din nou încetinită în al doilea și al treilea trimestru din 2011 și previziunile pentru 2012 nu sunt pozitive. Creșterea economică în cel de-al treilea trimestru al anului 2011, în comparație cu aceeași perioadă a anului 2010, în provincia Gelderland a încetinit mai mult decât în restul țării (0,6 % în Gelderland, față de 1,1 % în Țările de Jos). Numeroși indicatori economici (cifra de afaceri, ocuparea forței de muncă, investiții) au trecut de la pozitivi în 2010 la negativi în 2011. Nivelul prețurilor caselor în 2011 a continuat să scadă cu 3,6 % în comparație cu 2010 și a atins nivelul anului 2005; acest fapt a avut un impact negativ asupra sectorului construcțiilor. 6. Criza economică și financiară a dus la diminuarea cheltuielilor în scopul de a reduce deficitul bugetului public. Reducerea cheltuielilor publice a avut un impact negativ direct asupra investițiilor în infrastructură și programe de locuințe. Reducerea cheltuielilor administrației centrale influențează, de asemenea, administrațiile regionale, astfel încât și acestea sunt obligate să-și reducă cheltuielile. Provincia Gelderland va trebui să își reducă cheltuielile cu 58 de milioane EUR pe an, începând din 2011. Întrucât sectorul construcțiilor este foarte dependent de piața internă regională, reducerea bugetelor și programelor publice pune sectorul construcțiilor într-o situație vulnerabilă. Reducerile bugetare vor continua să aibă consecințe negative pentru ocuparea forței de muncă în acest sector. 7. Mai mult, piața pentru noi locuințe s-a redus ca urmare a scăderii investițiilor societăților de construcții de locuințe și ale municipalităților. A existat, de asemenea, o creștere a numărului de falimente în cel de-al treilea trimestru al anului 2011. Stabilirea numărului de disponibilizări și îndeplinirea criteriilor de la articolul 2 litera (b) 8. Țările de Jos au înaintat această cerere în temeiul criteriilor de intervenție prevăzute la articolul 2 litera (b) din Regulamentul (CE) nr. 1927/2006, care prevede concedierea, într-o perioadă de nouă luni, a cel puțin 500 de salariați din întreprinderi încadrate în aceeași diviziune NACE Rev. 2 dintr-o regiune sau din două regiuni NUTS II învecinate dintr-un stat membru. 9. În cerere sunt menționate 516 disponibilizări în 54 de întreprinderi încadrate în diviziunea 41 NACE Rev. 2 („Construcții de clădiri”), în regiunea de nivel NUTS II Gelderland (NL22) în timpul perioadei de referință de 9 luni, de la 1 februarie la 1 noiembrie 2011. Aceste disponibilizări au fost calculate în conformitate cu articolul 2 al doilea paragraf a doua liniuță din Regulamentul (CE) nr. 1927/2006. Explicația caracterului neprevăzut al disponibilizărilor în cauză 10. Autoritățile olandeze susțin că nu puteau fi prevăzute criza economică și financiară și impactul acesteia asupra sectorului. Înainte de criză, sectorul construcțiilor în Țările de Jos era prosper. Cifra de afaceri realizată de societățile de construcții rezidențiale și nerezidențiale a fost în declin continuu începând cu primul trimestru al anului 2009 și a fost cu aproape 20% sub nivelul record din 2008. Începând cu primul trimestru al anului 2010, consecințele crizei economice au fost resimțite și în domeniul geniului civil. Cifra de afaceri realizată de companiile de geniu civil a fost cu peste 7 % mai mică în 2010 față de 2009, în ciuda măsurilor luate de guvern pentru a accelera construcția proiectelor de infrastructură preconizate. În 2009, astfel de măsuri mai aveau încă efecte pozitive asupra cifrei de afaceri. Identificarea întreprinderilor care au efectuat disponibilizări și a lucrătorilor vizați de asistență 11. Cererea se referă la 516 disponibilizări din 54 de întreprinderi. Țările de Jos estimează că numai 435 din acestea vor fi vizate pentru asistență; se așteaptă ca restul lucrătorilor să găsească locuri de muncă prin propria inițiativă sau să iasă la pensie. Disponibilizările au avut loc în următoarele întreprinderi: Întreprinderile și numărul de disponibilizări Aannemersbedrijf Kranen BV || 2 || Dijkman Bouw B.V. || 5 Aannemersbedrijf Kruisselbrink BV || 5 || EMHA B.V. || 6 Aannemersbedrijf Volman || 6 || Engelaer v.o.f. || 1 Aannemersbedrijf W. Kosters B.V. || 8 || Gebr. Heuting & zn B.V. || 1 Aannemersbedrijf Wibo Lochem BV || 40 || GML Gelders Metsel- en Lijmbedrijf BV || 8 Aanneminsgbedrijf Berendsen- van Geemen BV || 1 || Hermsen Bouw & Timmerwerken B.V. || 3 Aannemingsmaatschappij Van Gelder BV || 13 || Hiddink Grondwerken transport B.V. || 12 AD Hofmans Hedel B.V. || 1 || Joosten Bouwservice B.V. || 5 B&V Geveltechniek b.v. || 1 || KBZ BV (Keijzer Betonwerken Zutphen BV) || 22 Borreman Bouw BV || 6 || Klaassen Bouwmaatschappij Arnhem B.V. || 1 Borst Aannemersbedrijf BV || 7 || Kroeze Betonbouw BV || 9 Bouw Service Ermelo BV || 42 || Kroeze Geodesie BV || 2 Bouwbedrijf Bolster BV || 6 || La Paloma || 1 Bouwbedrijf Folmer de Vries BV || 1 || Lenting Bouw V.O.F. || 2 Bouwbedrijf Heimensen BV || 8 || Metselbedrijf Asselman BV || 18 Bouwbedrijf Jansen-Bolk BV || 8 || Metselbedrijf W. Renden || 6 Bouwbedrijf Kiezenbrink BV || 4 || P.B. Huberts Aanneming- en Wegenbouw- || 45 Bouwbedrijf Kuiperij BV || 16 || Scholten Gevelrenovatie BV || 13 Bouwbedrijf Rusbo BV || 4 || Scholten Metsel- en Stelwerken BV || 35 Bouwmij Te Brake B.V. || 6 || Schutten Bouw B.V. || 1 Bouw's Staalbouw B.V. || 10 || T.S. Alround Services BV || 1 Burgers van der Wal || 3 || Van den Boom Bouwbedrijf BV || 8 Claes B.V. || 1 || Veerdonk en Mulder Bouwbedrijf || 2 D & G Timmerfabriek BV || 10 || Verboon Bouwbedrijf B.V. || 1 D & M Bouw VOF || 8 || Voegersbedrijf Scholten BV || 15 Daams H.T. || 3 || Weijers Eikhout Vestiging Groesbeek BV || 66 De Boer Montagetechnieken || 1 || Welling Bouw Didam B.V. || 6 Total întreprinderi: || 54 || Total disponibilizări: || 516 12. Defalcarea pe categorii a lucrătorilor vizați este următoarea: Categorie || Număr || Procentaj Bărbați || 420 || 96,55 Femei || 15 || 3,45 Cetățeni ai UE || 435 || 100,00 Cetățeni din țări terțe || 0 || 0 15-24 de ani || 25 || 5,75 25-54 de ani || 290 || 66,67 55-64 de ani || 120 || 27,59 peste 64 de ani || 0 || 0 13. Nu există lucrători cu probleme de sănătate de lungă durată sau cu handicap. 14. În ceea ce privește categoriile profesionale, defalcarea este următoarea: Categorie || Număr || Procentaj Administrator || 2 || 0,46 Specialiști || 50 || 11,49 Tehnicieni || 55 || 12,64 Funcționari administrativi || 35 || 8,05 Lucrători în servicii și vânzări || 10 || 2,30 Muncitori necalificați || 283 || 65,06 15. În conformitate cu articolul 7 din Regulamentul (CE) nr. 1927/2006, Țările de Jos au confirmat faptul că s-a aplicat o politică de egalitate între femei și bărbați, precum și o politică de nediscriminare și că acestea se vor aplica în continuare pe parcursul diferitelor etape de implementare a FEG și, în special, în ceea ce privește accesul la FEG. Descrierea teritoriului vizat, a autorităților sale și a părților interesate 16. Provincia neerlandeză Gelderland este cea mai mare provincie din Țările de Jos, numărând aproximativ 2 milioane de locuitori. Regiunea are o populație cu un nivel de educație ridicat și numără 146 000 de companii. Există destul de multe persoane care lucrează în sectorul construcțiilor (aproximativ 60 000 în 2011) în comparație cu alte sectoare industriale, cum ar fi industria chimică (9 000), sectorul alimentar (15 000) și industriile metalurgice/electrice (40 300) . 17. Principalele autorități în cauză sunt Ministerul pentru afaceri sociale și ocuparea forței de muncă; guvernul provinciei Gelderland; UWVwerkbedrijf, agenția publică regională de ocupare a forței de muncă, care asistă cetățenii în găsirea unui nou loc de muncă și Platform Arbeidsmarkt Onderwijs, în care toate instituțiile de educație și formare profesională sunt reprezentate. Alte părți interesate relevante sunt: Bouwend Nederland regio oost, reprezentanța regională a federației angajatorilor din sectorul construcțiilor; FNV Bouw regio oost, reprezentanța regională a federației sindicatelor din sectorul construcțiilor; CNV Vakmensen, reprezentanța federației sindicatelor creștine pentru sectorul construcțiilor și OBD opleidingen, alte centre de formare profesională pentru sectorul construcțiilor. Impactul preconizat al disponibilizărilor asupra ocupării forței de muncă la nivel local, regional sau național 18. Autoritățile olandeze susțin că, având în vedere importanța sectorului construcțiilor în Gelderland, disponibilizările sunt profund resimțite. Rata șomajului în 2011 în Gelderland era de 5,9 %, cu o fracțiune mai mare decât media din Țările de Jos. În 2010, ocuparea forței de muncă în sectorul construcțiilor în Gelderland era de 6,5 % din totalul ocupării forței de muncă din această provincie. În 2010, sectorul construcțiilor a pierdut 4 100 de locuri de muncă (scădere de 6,5 %). În 2011 s-a observat o ușoară redresare (500 de locuri de muncă), cu toate acestea, cel de-al patrulea trimestru din 2011 a fost caracterizat din nou, prin numeroase disponibilizări în acest sector. Șomajul în rândul tinerilor a crescut cu 10 % în 2011. Pachet coordonat de servicii personalizate care vor fi finanțate și defalcarea costurilor sale estimate, inclusiv complementaritatea sa cu acțiunile finanțate din fondurile structurale 19. Lucrătorii disponibilizați vor beneficia de servicii personalizate în cadrul centrelor de formare profesională gestionate de sectorul construcțiilor. În afară de asistența pentru căutarea unui loc de muncă, fiecare dintre lucrătorii vizați va participa numai la una dintre măsuri, deși într-un număr limitat de cazuri, măsurile vor fi combinate pentru a atinge rezultatele dorite. Țările de Jos propun un pachet de măsuri în favoarea lucrătorilor disponibilizați, structurate în jurul a trei etape consecutive: preluare (asistență pentru căutarea unui loc de muncă), pregătirea pentru piața muncii (pachet individual de măsuri) și locul de muncă: – Asistență pentru căutarea unui loc de muncă: Acest program este oferit fiecărui participant și este compus din consiliere privind oportunitățile de formare și de carieră disponibile, formare intensivă pentru căutarea unui loc de muncă și întocmirea de scrisori de candidatură. Fiecărui participant îi va fi atribuit un punct de contact pentru asistență în vecinătatea sa (dat fiind că fiecare UMW regională este implicată), unde va găsi ajutor pentru transferarea documentelor necesare (declarații de venituri, documente privind indemnizația de șomaj) și va iniția, de asemenea, contacte cu sectorul construcțiilor. Se estimează că toți lucrătorii vizați vor opta pentru această acțiune. – Formare și reciclare profesională: Aceasta cuprinde un program de formare intensivă destinat noilor profiluri profesionale. Sesiunile de formare conțin mai multe module, care pot fi urmate separat, în funcție de nevoile și competențele personale. Un ciclu complet de formare durează aproximativ un an și este alcătuit dintr-un pachet de module, de exemplu o sesiune de formare de 11,5 luni în zidărie este compusă din: tratarea fațadelor, zidărie, țiglărie și spălare sub presiune. Se estimează că 75 de lucrători vor alege această opțiune de formare intensivă. – Asistență pentru plasarea personalului disponibilizat: Aceasta vizează îndrumarea lucrătorilor vizați către noi sectoare cum ar fi ingineria, lucrări de instalații electrotehnice, sectorul sănătății sau serviciile de catering. Aceasta poate însemna, de asemenea, consiliere pentru sectorul construcțiilor în vederea reciclării unor competențe mai actualizate în privința cerințelor din sectorul construcțiilor (de exemplu, privind compoziția construcțiilor). Consilierea este efectuată pe bază individuală și constă din: evaluarea aptitudinilor și a profilului, găsirea locului de muncă potrivit sau calea educațională care stă la baza aptitudinilor evaluate/profilului evaluat și monitorizarea progresului din cadrul procesului de plasare a persoanelor disponibilizate. Se estimează că 150 de lucrători vor lua parte la această măsură. – Promovarea spiritului antreprenorial: Aceasta se referă la orientarea lucrătorilor disponibilizați către desfășurarea unei activități independente și sprijinirea acestora pentru deschiderea propriilor lor societăți. Măsura va consta în cursuri de formare profesională (de exemplu, în domeniul meșteșugăresc) și cursuri de conducere a unei întreprinderi. Se estimează că 60 de lucrători vor accepta această ofertă. – Flexpool: Aceasta este o platformă flexibilă, atât pentru persoanele care caută un loc de muncă cât și pentru angajatorii din sectorul construcțiilor care pot oferi locuri de muncă temporare. Acest serviciu permite organizarea unor acțiuni flexibile. Lucrătorii reciclați vor avea posibilitatea de a dobândi noi experiențe profesionale, și, de asemenea, de a combina activitatea profesională cu învățarea. Lucrătorii vor primi un salariu normal și regulat, după cum s-a precizat în convenția colectivă de muncă și durata sa va fi limitată în timp în conformitate cu legislația olandeză privind munca flexibilă. Se estimează că 150 de lucrători vor participa la această măsură. 20. Cheltuielile pentru intervenția FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de gestionare și control, precum și cele legate de informare și publicitate. 21. Serviciile personalizate prezentate de autoritățile olandeze constituie măsuri active pe piața muncii în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile olandeze estimează costul total al acestor servicii la 4 281 000 EUR și cheltuielile pentru punerea în aplicare a FEG la 178 375 EUR (4,00 % din suma totală). Contribuția totală solicitată din FEG este de 2 898 594 EUR (65 % din costurile totale). Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul paragraf din Regulamentul (CE) nr. 1927/2006] Asistență pentru căutarea unui loc de muncă || 435 || 2 600 || 1 131 000 Formare și reciclare || 75 || 18 000 || 1 350 000 Asistență pentru plasarea personalului disponibilizat || 150 || 8 200 || 1 230 000 Promovarea spiritului antreprenorial || 60 || 4 500 || 270 000 Flexpool || 150 || 2 000 || 300 000 Subtotal servicii personalizate || || 4 281 000 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 0 Gestionare || || 44 594 Informare și publicitate || || 44 594 Activități de control || || 89 187 Subtotal cheltuieli pentru punerea în aplicare a FEG || || 178 375 Total costuri estimate || || 4 459 375 Contribuție din FEG (65 % din costurile totale) || || 2 898 594 22. Țările de Jos confirmă că măsurile descrise mai sus vin în completarea acțiunilor finanțate din fondurile structurale. Țările de Jos vor instaura procedurile de control necesare pentru eliminarea oricărui risc de dublă finanțare și vor asigura o pistă de audit clară pentru activitățile finanțate din FEG. Data/datele la care serviciile personalizate pentru lucrătorii afectați au fost inițiate sau se prevede a fi inițiate 23. Țările de Jos au inițiat serviciile personalizate pentru lucrătorii afectați, incluse în pachetul coordonat propus pentru cofinanțarea din FEG, la 1 ianuarie 2012. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Proceduri de consultare a partenerilor sociali 24. Partenerii sociali au fost implicați în pregătirea cererii. Propunerea a fost inițiată de Opleidingsbedrijf Doettinchem, o organizație sectorială pentru sectorul construcțiilor în care sunt reprezentați partenerii sociali. Pregătirea activităților include o serie de reuniuni regionale cu reprezentanții sectorului și cu societățile de construcții și discuții între partenerii colaboratori și UWV. Discuțiile au avut ca rezultat un plan pentru lucrătorii disponibilizați, inclusiv înființarea unui punct de servicii pentru posturile vacante din sectorul construcțiilor și profesiile din sectorul tehnic. Multe aspecte ale planului au fost introduse ulterior în proiect. Partenerii sociali sunt, de asemenea, implicați în punerea în aplicare întrucât ei gestionează instituțiile de formare și de învățământ din sector. 25. Autoritățile olandeze au confirmat că cerințele prevăzute de legislația națională și de legislația UE privind disponibilizările colective au fost respectate. Informare cu privire la acțiunile obligatorii în temeiul legislației naționale sau al contractelor colective de muncă 26. În ceea ce privește criteriile stabilite la articolul 6 din Regulamentul (CE) nr. 1927/2006, în cererea lor, autoritățile olandeze: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE. Sisteme de gestionare și control 27. Țările de Jos au notificat Comisiei că organismele care vor gestiona și vor controla contribuția financiară sunt cele care gestionează și controlează Fondul social european în Țările de Jos. Agenția pentru Afaceri Sociale (departament al Ministerului pentru afaceri sociale și ocuparea forței de muncă) va deține responsabilitatea monitorizării, controlului, informării, publicității și plăților legate de FEG. Finanțare 28. Pe baza cererii transmise de Țările de Jos, contribuția propusă din FEG pentru pachetul coordonat de servicii personalizate (inclusiv cheltuielile legate de intervenția FEG) este de 2 898 594 EUR, reprezentând 65 % din costurile totale. Alocările propuse de Comisie din acest fond se bazează pe informațiile furnizate de Țările de Jos. 29. Având în vedere cuantumul maxim al unei contribuții financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și posibilitățile de realocare a sumelor, Comisia propune mobilizarea din FEG a sumei totale menționate mai sus, care să fie înscrisă în rubrica 1a din cadrul financiar. 30. Cuantumul propus al contribuției financiare va lăsa disponibil mai mult de 25 % din suma maximă anuală atribuită din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 31. Prin prezentarea acestei propuneri de mobilizare a FEG, Comisia inițiază procedura simplificată de trialog, conform prevederilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune oficială trilaterală. 32. Comisia prezintă separat o cerere de transfer, în vederea înscrierii în bugetul pentru anul 2012 a unor credite de angajament specifice, în conformitate cu punctul 28 din Acordul interinstituțional din 17 mai 2006. Originea creditelor de plată 33. Plățile din linia bugetară a FEG se vor utiliza pentru a finanța suma de 2 898 594 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/009 NL/Gelderland Construction 41, din Țările de Jos) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[5], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[6], în special articolul 12 alineatul (3), având în vedere propunerea Comisiei Europene[7], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă. (2) Domeniul de aplicare a FEG a fost extins pentru cererile depuse în perioada 1 mai 2009 – 30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale. (3) Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR. (4) Țările de Jos au prezentat o cerere de mobilizare a FEG în ceea ce privește concedierile care au avut loc în 54 de întreprinderi încadrate în diviziunea 41 din NACE, revizuirea 2 („Construcții de clădiri”) în regiunea NUTS II din Gelderland (NL22) la data de 15 decembrie 2011 și a completat-o cu informații suplimentare până la data de 11 iunie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 898 594 EUR. (5) Prin urmare, FEG trebuie mobilizat pentru a oferi o contribuție financiară ca răspuns la cererea depusă de Țările de Jos, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare (FEG) prin alocarea sumei de 2 898 594 EUR sub formă de credite de angajament și de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European, Pentru Consiliu, Președintele Președintele [1] JO C 139, 14.6.2006, p. 1. [2] JO L 406, 30.12.2006, p. 1. [3] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE Rev. 2 și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [4] Conform articolului 3 alineatul (3) din Regulamentul (CE) nr. 1927/2006. [5] JO C 139, 14.6.2006, p. 1. [6] JO L 406, 30.12.2006, p. 1. [7] JO C […], […], p. […].